CELEX: 22013D0185
Language: hr
Date: 2013-11-08 00:00:00
Title: Odluka Zajedničkog odbora EGP-a br. 185/2013 od 8. studenoga 2013. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u

27.3.2014   
            
            
               HR
            
            
               Službeni list Europske unije
            
            
               L 92/10
            
         
      ODLUKA ZAJEDNIČKOG ODBORA EGP-a
   br. 185/2013
   od 8. studenoga 2013.
   o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
   budući da:
   
               (1)
            
            
               Odlukom Zajedničkog odbora EGP-a br. 6/2012 od 10. veljače 2012. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u (1) briše se tekst točke 1. u poglavlju I. Priloga II. Sporazumu o EGP-u.
            
         
               (2)
            
            
               Direktiva 2000/40/EZ Europskog parlamenta i Vijeća od 26. lipnja 2000. o usklađivanju zakonodavstava država članica u odnosu na zaštitu motornih vozila od prednjeg podlijetanja i o izmjeni Direktive Vijeća 70/156/EEZ (2) i Direktive 2001/56/EZ Europskog parlamenta i Vijeća od 27. rujna 2001. o sustavima grijanja u motornim vozilima i njihovim prikolicama, o izmjeni Direktive Vijeća 70/156/EEZ i stavljanju izvan snage Direktive Vijeća 78/548/EEZ (3), obje uključene u Sporazum o EGP-u kao alineje pod točkom 1. u poglavlju I. Priloga II., pogrešno su stavljene izvan snage Odlukom br. 6/2012.
            
         
               (3)
            
            
               Direktivu 2000/40/EZ treba uključiti u Sporazum.
            
         
               (4)
            
            
               Direktivu 2001/56/EZ treba uključiti u Sporazum.
            
         
               (5)
            
            
               Uredba (EZ) br. 661/2009 Europskog parlamenta i Vijeća (4), uključena u Sporazum o EGP-u, stavlja od 1. studenoga 2014. izvan snage direktive 2000/40/EZ i 2001/56/EZ, koje se stoga trebaju staviti izvan snage od 1. studenoga 2014.
            
         
               (6)
            
            
               Prilog II. Sporazumu o EGP-u trebalo bi stoga na odgovarajući način izmijeniti,
            
         DONIO JE OVU ODLUKU:
   Članak 1.
   U poglavlje I. Priloga II. Sporazumu o EGP-u nakon točke 45.zzr (Uredba Komisije (EU) br. 523/2012) umeće se sljedeće:
   
               „45.zzs
            
            
               
                  32000 L 0040: Direktivu 2000/40/EZ Europskog parlamenta i Vijeća od 26. lipnja 2000. o usklađivanju zakonodavstava država članica u odnosu na zaštitu motornih vozila od prednjeg podlijetanja i o izmjeni Direktive Vijeća 70/156/EEZ (SL L 203, 10.8.2000., str. 9.).
            
         
               45.zzt
            
            
               
                  32001 L 0056: Direktivu 2001/56/EZ Europskog parlamenta i Vijeća od 27. rujna 2001. o sustavima grijanja u motornim vozilima i njihovim prikolicama, o izmjeni Direktive Vijeća 70/156/EEZ i stavljanju izvan snage Direktive Vijeća 78/548/EEZ (SL L 292, 9.11.2001., str. 21.).”
            
         Članak 2.
   U poglavlju I. Priloga II. Sporazumu o EGP-u tekst u točkama 45.zzs (Direktiva 2000/40/EZ Europskog parlamenta i Vijeća) i 45.zzt (Direktiva 2001/56/EZ Europskog parlamenta i Vijeća) briše se od 1. studenoga 2014.
   Članak 3.
   Ova Odluka stupa na snagu 9. studenoga 2013., pod uvjetom da su sve obavijesti iz članka 103. stavka 1. Sporazuma o EGP-u podnesene (5).
   Članak 4.
   Ova se Odluka objavljuje u odjeljku o EGP-u i u Dodatku o EGP-u Službenom listu Europske unije.
   
      Sastavljeno u Bruxellesu 8. studenoga 2013.
      
         
            Za Zajednički odbor EGP-a
         
         
            Predsjednik
         
         Thórir IBSEN
         
      
   
   
      (1)  SL L 161, 21.6.2012., str. 10.
   
      (2)  SL L 203, 10.8.2000., str. 9.
   
      (3)  SL L 292, 9.11.2001., str. 21.
   
      (4)  SL L 200, 31.7.2009., str. 1.
   
      (5)  Ustavni zahtjevi nisu navedeni.